Ettepanek nõukogu otsus, mis käsitleb ühelt poolt Euroopa ühenduste ja nende liikmesriikide ning teiselt poolt Rumeenia vahelise lepinguga moodustatud assotsiatsiooninõukogus ühenduse poolt võetavat seisukohta, mis puudutab Euroopa Ühenduse ja Rumeenia vahelise Euroopa lepingu 3. protokollis sätestatud töödeldud põllumajandustoodetega kauplemise korra täiendamist /* KOM/2004/0615 lõplik - ACC 2004/0210 */





Brüssel 28.09.2004 KOM(2004) 615 lõplik 2004/0210 (ACC) Ettepanek NÕUKOGU OTSUS, mis käsitleb ühelt poolt Euroopa ühenduste ja nende liikmesriikide ning teiselt poolt Rumeenia vahelise lepinguga moodustatud assotsiatsiooninõukogus ühenduse poolt võetavat seisukohta, mis puudutab Euroopa Ühenduse ja Rumeenia vahelise Euroopa lepingu 3. protokollis sätestatud töödeldud põllumajandustoodetega kauplemise korra täiendamist (komisjoni esitatud) SELETUSKIRI Nõukogu ja komisjoni 19. detsembri 1994. a otsusega (94/907/ESTÜ, EÜ, Euratom)[1], heakskiidetud ühelt poolt Euroopa ühenduste ja nende liikmesriikide ning teiselt poolt Rumeenia vahel sõlmitud Euroopa lepingu 3. protokoll sätestab selles loetletud töödeldud põllumajandustoodetega kauplemise korra lepingu artikli 20 tingimustel. Protokolli muudeti Euroopa lepingu kaubandusaspekte kohandava protokolliga[2]. Oktoobris 2002 anti komisjonile nõukogu direktiividega volitused alustada Rumeeniaga läbirääkimisi eesmärgiga täiendada töödeldud põllumajandustoodetega kauplemise korda liitumise ettevalmistamisel. 18. mail 2004 sõlmisid pooled lepinguprojekti, millega nähakse ette kaubanduse täielik liberaliseerimine, tollimaksuvabad kvoodid või imporditollimaksu vähendamine. Teatud osa kvootidevälise impordi suhtes kohaldatakse endiselt praegusi 3. protokollis ettenähtud kaubandussätteid. Töödeldud põllumajandustoodetele, mis ei ole hõlmatud asutamislepingu I lisaga, ei maksta komisjoni 13. juuli 2000. a määruse (EÜ) nr 1520/2000, milles sätestatakse teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid[3], kohast eksporditoetust. Assotsiatsiooninõukogu võib otsustada 3. protokolliga hõlmatud töödeldud põllumajandustoodete loetelu täiendada, muuta tollimakse ja suurendada või tühistada tariifikvoote. Seepärast kutsutakse nõukogu üles võtma vastu nõukogu otsuse ettepanek ühenduse seisukoha kohta assotsiatsiooninõukogus, et rakendada läbirääkimistel saavutatud tulemusi, mis viivad 3. protokolliga reguleeritud kauplemise korra täiendamiseni. 2004/0210 (ACC) Ettepanek NÕUKOGU OTSUS, mis käsitleb ühelt poolt Euroopa ühenduste ja nende liikmesriikide ning teiselt poolt Rumeenia vahelise lepinguga moodustatud assotsiatsiooninõukogus ühenduse poolt võetavat seisukohta, mis puudutab Euroopa Ühenduse ja Rumeenia vahelise Euroopa lepingu 3. protokollis sätestatud töödeldud põllumajandustoodetega kauplemise korra täiendamist EUROOPA LIIDU NÕUKOGU, võttes arvesse Euroopa Ühenduse asutamislepingut, eriti selle artiklit 133 koostoimes artikli 300 lõike 2 teise lõiguga, võttes arvesse komisjoni ettepanekut,[4] ning arvestades järgmist: (1) Euroopa lepinguga[5] luuakse assotsiatsioon ühelt poolt Euroopa ühenduste ja nende liikmesriikide ning teiselt poolt Rumeenia vahel. Lepingu 3. protokolliga kehtestatakse töödeldud põllumajandustoodetega kauplemise kord. (2) Hiljuti lepiti kokku kauplemise korra uute täienduste osas, mille eesmärgiks on majandusliku lähenemise suurendamine liitumiseks valmistumisel ning soodustuste kehtestamine kas teatud töödeldud põllumajandustoodetega kauplemise täieliku liberaliseerimise või tollimaksude või tariifikvootide vähendamise teel. Teatud kvootidevälisele impordile jäävad kehtima olemasolevad kaubandussätted. (3) 3. protokolli kohaselt teeb selle lepingu lisades nimetatud tollimaksude muutmise või tariifikvootide suurendamise või tühistamise otsuse assotsiatsiooninõukogu. (4) Assotsiatsiooninõukogu võtab vastu ka otsuseid kehtivate tollimaksude vähendamise kohta tulenevalt vastastikustest soodustustest töödeldud põllumajandustoodete osas. (5) Komisjoni määrusega nr 2271/2003[6] avati aastaks 2004 tariifikvoodid teatavate Rumeeniast pärit toodete importimiseks ühendusse. 2004. aastal peaksid jääma kehtima ainult korraldustes nr 09.5435, nr 09.5437 ja nr 09.5443 toodud tariifikvootide kogused. (6) Komisjoni 2. juuli 1993. a määrus (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik[7], sätestab tariifikvootide haldamise korra, mille kohaselt tuleb kasutada tollideklaratsioonide kuupäevade kohast kronoloogilist järjestust. Seda korda tuleks kohaldada impordi suhtes vastavalt assotsiatsiooninõukogu otsusega määratud tariifile. ON TEINUD JÄRGMISE OTSUSE: Artikkel 1 Assotsiatsioonilepinguga loodud assotsiatsiooninõukogus võetav ühenduse seisukoht töödeldud põllumajandustoodete kahepoolse kaubanduse kohta põhineb assotsiatsiooninõukogu otsuseprojektil, mis on toodud käesoleva otsuse lisas. Artikkel 2 Korralduste nr 09.5435, nr 09.5437 ja nr 09.5443 kohased tariifikvootide kogused, mis määruse (EÜ) nr 2271/2003 alusel avati ja lubati vabasse ringlusesse alates 1. jaanuarist kuni [... 2004], arvatakse täielikult maha kogustest, mis on vastavate tariifikvootide osas sätestatud assotsiatsiooninõukogu otsuse III liites. Artikkel 3 Assotsiatsiooninõukogu otsuse III liites toodud tariifikvoote haldab komisjon vastavalt määruse (EMÜ) nr 2454/93 artiklitele 308a, 308b ja 308c. Brüssel, [...] Nõukogu nimel eesistuja LISA EelnõuEÜ-Rumeenia ASSOTSIATSIOONINÕUKOGU OTSUS nr ... /2004 Euroopa lepingu 3. protokollis sätestatud töödeldud põllumajandustoodetega kauplemise korra täiendamise kohta ASSOTSIATSIOONINÕUKOGU, võttes arvesse ühelt poolt Euroopa ühenduste ja nende liikmesriikide ning teiselt poolt Rumeenia vahelise assotsiatsiooni loomist käsitlevat Euroopa lepingut, eriti selle 3. protokolli artikli 1 lõiget 2, ning arvestades järgmist: (1) 3. protokollis on sätestatud ühenduse ja Rumeenia vahelise töödeldud põllumajandustoodetega kauplemise kord. 3. protokolli muudeti viimati Euroopa lepingu kaubandusaspekte kohaldava protokolliga[8]. (2) Hiljuti lepiti kokku uute kauplemise korra täienduste osas, et lihtsustada majanduslikku lähenemist liitumiseks valmistumisel ning kehtestada soodustused teatud töödeldud põllumajandustoodetega kauplemise täieliku liberaliseerimise ning tollimaksude või tariifikvootide vähendamise teel. (3) 3. protokolli artikli 1 lõike 2 teise taande kohaselt otsustab assotsiatsiooninõukogu, kas kehtivaid tollimakse võib vähendada tulenevalt vastastikustest soodustustest töödeldud põllumajandustoodete osas. (4) Teatud töödeldud põllumajandustoodete osas, mis on hõlmatud 3. protokolliga, kuid mida ei ole käesolevas otsuses loetletud või mille osas avatud kvoodid on ammendunud, peaksid jääma kehtima 3. protokollis sätestatud olemasolevad kaubandussätted. (5) Töödeldud põllumajandustoodetele, mis ei ole hõlmatud asutamislepingu I lisaga, ei peaks maksma eksporditoetusi vastavalt 13. juuli 2000. a määrusele (EÜ) nr 1520/2000, milles sätestatakse teatavate asutamislepingu I lisas loetlemata kaupadena eksporditavate põllumajandussaaduste ja -toodete eksporditoetuste andmise süsteemi ühised üksikasjalikud rakenduseeskirjad ning nende toetussummade kinnitamise kriteeriumid[9]. (6) Rumeeniast pärit kaupadele, mida eksporditakse ühendusse, ei peaks maksma eksporditoetusi. (7) Käesoleva otsuse III liites ja IV liites sätestatud aastakvoodid peaksid olema avatud vastavalt nendes liidetes määratletud tingimustele. ON TEINUD JÄRGMISE OTSUSE: Artikkel 1 Alates [ ... 2004] kohaldatakse I liites toodud tollimakse selles liites loetletud Rumeeniast pärit kauba impordile ühendusse. Alates [ ... 2004] kohaldatakse II liites toodud tollimakse selles liites loetletud ühendusest pärit kauba impordile Rumeeniasse. Artikkel 2 Ühendusest pärit ja Rumeeniasse eksporditavatele töödeldud põllumajandustoodetele, mida ei ole loetletud asutamislepingu I lisas, ei maksta eksporditoetusi komisjoni määruse (EÜ) nr 1520/2000 kohaselt. Rumeeniast pärit ja ühendusse eksporditavatele töödeldud põllumajandustoodetele, mida ei ole loetleotud asutamislepingu I lisas, ei maksta Rumeenias eksporditoetust. Artikkel 3 III ja IV liites nimetatud tariifikvoodid on avatud alates [... kuni 31 detsembrini 2004] ning järgmistel aastatel vastavalt nendes liidetes määratletud tingimustele. Korralduste nr 09.5435, nr 09.5437 ja nr 09.5443 kohased tariifikvootide kogused, mis määruse (EÜ) nr 2271/2003 alusel avati ja lubati vabasse ringlusesse 1. jaanuarist kuni [... 2004], arvatakse täielikult maha kogustest, mis on vastavate tariifikvootide kohta sätestatud III liites ex CN koodi 1902, CN koodi 1904 1010 ja 1904 2091 ning CN koodi 2105 00 10 osas. Artikkel 4 Töödeldud põllumajandustoodete suhtes, mis ei ole hõlmatud liidetega I, II, III ja IV või mille liidetes III ja IV sätestatud kvoodid on ammendunud, jäävad kehtima 3. protokollis toodud sätted, kui ei ole teisiti sätestatud. Artikkel 5 Käesolev otsus jõustub kuu esimesel päeval, mis järgneb mõlema poole teadetele siseriiklike ratifitseerimismenetluste lõpuleviimisest. Brüssel, [...] Assotsiatsiooninõukogu nimel, Eesistuja I LIIDE - Rumeeniast pärit kaupade impordile ühenduses kohaldatavad imporditollimaksud +++++ TABLE +++++ * EA/EAR = põllumajanduskomponent / vähendatud põllumajanduskomponent (arvutatakse lepingu 3. protokollis sätestatud algsete koguste põhjal). Kui ühtses tollitariifistikus on nende põllumajanduskomponentide / vähendatud põllumajanduskomponentide suhtes sätestatud tollimaks, kehtib nende suhtes maksimaalne sätestatud tollimaksumäär II LIIDE - Ühendusest pärit kaupade impordile Rumeenias kohaldatavad imporditollimaksud +++++ TABLE +++++ III LIIDE - Rumeeniast pärit kaupade impordi suhtes ühenduses kohaldatavad tollimaksud ja kvoodimahud +++++ TABLE +++++ * Impordimahtude suhtes, mis ületavad kvoote, kohaldatakse I liites toodud tollimakse. ** Alates 1.01.06 kuni 31.12.06 avatud 200 tonnise kvoodi raames kohaldatav tollimaks on 0. LIIDE IV- Ühendusest pärit kaupade impordi suhtes Rumeenias kohaldatavad tariifikvoodid +++++ TABLE +++++ * Impordimahtude suhtes, mis ületavad kvoote, kohaldatakse II liites toodud tollimakse. ** 2004. a on on kvoodi raames kohaldatav tollimaks 41.3%. +++++ TABLE +++++ [1] ELT L 357, 31.12.1994, lk 1. [2] ELT L 301, 11.11.1998, lk 1. [3] ELT L 177, 15.7.2000, lk 1. Määrust on viimati muudetud määrusega (EÜ) nr 740/2003 (ELT L 106, 29.4.2003, lk 12) [4] ELT C [...] [...], lk. [...] [5] ELT L 357, 31.12.1994, lk 1. [6] ELT L 336, 23.12.2003, lk 29. [7] ELT L 253, 11.10.1993, lk 1, viimati muudetud määrusega (EMÜ) nr 2286/2003 (ELT L 343, 31.12.2003, lk 1). [8] ELT L 301, 11.11.1998, lk 3. [9] ELT L 177, 15.7.2000, lk 1. Määrust on viimati muudetud määrusega (EÜ) nr 740/2003 (ELT L 106, 29.4.2003, lk 12).